AOT แรงดีไม่มีตก! ทุบสถิตินิวไฮต่อเนื่อง รับมาตรการรัฐ-ตัวเลขนักท่องเที่ยวทะลัก
AOT แรงดีไม่มีตก! ทุบสถิตินิวไฮต่อเนื่อง รับมาตรการรัฐ-ตัวเลขนักท่องเที่ยวทะลัก โดย ณ เวลา 11.29 น. อยู่ที่ระดับ 69.50 บาท บวก 1.00 บาท หรือ 1.46% ด้วยมูลค่าซื้อขาย 904.25 ล้านบาท
27 ธ.ค. 2560

บริษัท ท่าอากาศยานไทย จำกัด (มหาชน) หรือ AOT ณ เวลา 11.29 น. อยู่ที่ระดับ 69.50 บาท บวก 1.00 บาท หรือ 1.46% ด้วยมูลค่าซื้อขาย 904.25 ล้านบาท โดยราคาหุ้นปรับตัวแรงในรอบ 13 ปี สูงสุดตั้งแต่เข้าตลาดเมื่อวันที่ 10 มีนาคม 2547

บล.บัวหลวง ระบุในบทวิเคราะห์วันนี้(27ธ.ค.) ว่า AOT ERW  ประชุม ครม.สัญจร คลอดมาตรการภาษีสนับสนุนการท่องเที่ยวเมืองรองใน 55 จังหวัดเริ่ม 1 ม.ค.-31 ธ.ค. / ERW มีโรงแรม Hop-inn กระจายในเมืองรองเยอะสุด แต่สัดส่วนรายได้จาก Hop in คิดเป็นราว 5% ดังนั้นบวกต่อพื้นฐานไม่มาก
 
บล.เอเชีย เวลท์ ระบุในบทวิเคราะห์ว่า คาดใช้จ่ายช่วงเทศกาลแตะระดับสูงสุดในรอบ 13 ปี ผลสำรวจมหาวิทยาลัยหอการค้าไทยเผย การใช้จ่ายช่วงเทศกาล ซึ่งรวมถึงมูลค่าการใช้จ่ายผ่านโครงการช็อปช่วยชาติ และโครงการอื่นๆ จะอยู่ที่ 1.59 แสนล้านบาท นับเป็นระดับสูงสุดในรอบ 13 ปี และเฉพาะเม็ดเงินการใช้จ่ายในช่วงสิ้นปีคาดอยู่ที่ 1.32 แสนล้านบาท นอกจากนี้ มหาวิทยาลัยหอการค้าไทยคาดปัจจัยดังกล่าวจะช่วยกระตุ้นเศรษฐกิจให้ขยายตัวเพิ่มอีก 0.1% ส่งผลให้ปรับคาดการณ์ GDP ปี 60 ขึ้นเป็นเติบโต 4.0% จาก 3.9% (บางกอกโพสต์) ความเห็น: การใช้จ่ายที่เพิ่มขึ้นหนุนโดยเศรษฐกิจที่ฟื้นตัวต่อเนื่อง เราคาดจะเป็นปัจจัยบวกต่อกลุ่มพาณิชย์
– จำนวนนักท่องเที่ยวต่างชาติเดือนพ.ย.เพิ่มขึ้น 23.2% เทียบช่วงเดียวกันของปีก่อน อยู่ที่ 3 ล้านคน ขณะที่ จำนวนนักท่องเที่ยวในช่วง 11 เดือนแรกปี 60 อยู่ที่ 31.85 ล้านคน เพิ่มขึ้น 8.1% เทียบช่วงเดียวกันของปีก่อน กระทรวงท่องเที่ยวและกีฬาคาดจำนวนนักท่องเที่ยวต่างชาติปี 60 จะเพิ่มขึ้น 9% เทียบช่วงเดียวกันของปีก่อน อยู่ที่ 35.4 ล้านคน  ความเห็น: คาดเป็นปัจจัยบวกต่อกลุ่มท่องเที่ยว ได้แก่ AOT ERW MINT และ CENTEL
 
บล.โนมูระ พัฒนสิน  ระบุในบทวิเคราะห์ว่า AOT (BUY, TP70.50) โครงการขยายสุวรรณภูมิคืบหน้าตามแผน และยังประหยัดงบได้ 1.1 หมื่นลบ.มีมุมมอง Positive ต่อการรายงานความคืบหน้าโครงการพัฒนาท่าอากาศยานสุวรรณภูมิ (BKK) เฟส 2 ที่ส่วนใหญ่แล้วเสร็จตามแผน และยังประหยัดงบลงทุนได้กว่า 1.1 หมื่นลบ. จากกรอบงบประมาณ 6.25 หมื่นลบ. ซึ่งเป็น Upside ต่อราคาเป้าหมายราว 50 สตางค์/หุ้น
นอกจากนี้ ยังมีรายงานข่าวเกี่ยวกับการฟื้นตัวของนักท่องเที่ยวชาวจีนอย่างต่อเนื่องที่ท่าอากาศยานดอนเมือง (DMK) ทำให้ AOT เตรียมเปิดทางเชื่อมอาคาร (Swing gate) เพื่อให้ผู้โดยสารระหว่างประเทศไปใช้บริการอาคารโดยสารในประเทศได้ตั้งแต่เดือน มี.ค.18 เพื่อลดความแออัดในอาคารผู้โดยสารระหว่างประเทศลง เราคงคำแนะนำ BUY ราคาเป้าหมาย 70.50 บาท คาดกำไรปี 2017/18F เติบโตแข็งแกร่ง +25% y-y เป็น 2.6 หมื่นลบ. ตามการเติบโตของจำนวนผู้โดยสารและจากฐานต่ำในปีก่อน นอกจากนี้ ยังมี 3 ปัจจัยบวกที่เป็น Upside risk จะมีความชัดเจนช่วงต้นปี 2018 อีกด้วย